**Nr.119/12.03.2024**

**Către unităţile de învăţământ preuniversitar din judeţul Călărași**

**În atenţia doamnei/domnului director**

Ref.

**A. Pretransferul consimţit între unităţile de învăţământ sau pretransferul la cerere, după caz, pentru apropiere de domiciliu, al personalului didactic de predare titular şi al cadrelor didactice debutante, prevăzute la art. 24 alin. (4, 6) din Metodologie, înscrise la examenul național pentru obținerea definitivării în învățământ, sesiunea 2024;**

**B. Pretransferul prin schimb de posturi, prin consimţământul scris al personalului didactic de predare titular și al cadrelor didactice debutante prevăzute la art. 24 alin. (4, 6) din Metodologie, înscrise la examenul național pentru obținerea definitivării în învățământ, sesiunea 2024;**

**C. Modificarea repartizării cadrelor didactice angajate cu contract individual de muncă pe durata de viabilitate a postului/ catedrei, cărora nu li se poate constitui norma didactică de predare completă conform deciziilor de repartizare pe post/ catedră – sesiunea 2024;**

**D. Modificarea repartizării cadrelor didactice angajate cu contract individual de muncă pe durata de viabilitate a postului / catedrei prin schimb de posturi/ catedre prin consimţământ scris – sesiunea 2024.**

**Cadrul juridic**

***Această etapă de mobilitate a personalului didactic de predare se desfăşoară în conformitate cu prevederile art. 4 alin. (1) lit. j), alin. (2-13), art. 5 alin. (1-6), art. 7, art. 32, art. 33, art. 54-60, art. 108 alin. (4, 5) şi art. 109 alin. (1) lit. b) din Metodologia – cadru privind mobilitatea personalului didactic de predare din învăţământul preuniversitar în anul şcolar 2024-2025, aprobată prin OME nr. 6877/22.12.2023, numită în continuare Metodologie.***

***Perioada în care se desfăşoară această etapă, 26 martie - 24 aprilie 2024, este stabilită conform prevederilor Pct. I alin. (7) din Calendarul mobilităţii personalului didactic de predare din învăţământul preuniversitar pentru anul şcolar 2024-2025, Anexa nr. 19 la Metodologie.***

**Calendar:**

**22 martie 2024**

Unităţile de învăţământ comunică la ISJ Călărași, pentru avizare, condiţiile specifice pentru ocuparea posturilor didactice/catedrelor vacante prin pretransfer consimţit / modificarea repartizării (nu pot fi modificate condițiile specifice comunicate pentru etapa de transfer consimţit).

**25 martie 2024**

* Reactualizarea listei posturilor didactice/catedrelor vacante/rezervate complete şi incomplete;
* Afişarea la sediile unităţilor de învăţământ a condiţiilor specifice şi a grilelor de evaluare aferente acestora (dacă este cazul) pentru ocuparea posturilor didactice/catedrelor vacante prin pretransfer consimţit între unităţile de învăţământ, avizate de inspectoratul şcolar (unitățile de învăţământ care nu au stabilit condiții specifice pentru etapa de transfer).

**26 martie – 3 aprilie 2024**

Înregistrarea dosarelor la I.S.J. Călărași:

* cadrele didactice care solicită pretransfer consimțit între unitățile de învățământ, pretransfer la cerere, pretransfer prin schimb de posturi;
* cadrele didactice angajate cu contract individual de muncă pe durata de viabilitate a postului/catedrei, cărora nu li se poate constitui norma didactică de predare-învăţare-evaluare completă, conform deciziilor de repartizare pe post/catedră şi solicită modificarea repartizării.
* cadrele didactice angajate cu contract individual de muncă pe durata de viabilitate a postului/catedrei care solicită schimb de posturi prin consimţământ scris cu alte cadre didactice angajate pe durata de viabilitate a postului.

*Comisia judeţeană de mobilitate şi consilierul juridic al I.S.J. Călărași verifică şi avizează dosarele candidaților, face evaluarea activității profesionale, didactice şi științifice a candidaţilor pe baza documentelor existente la dosar şi acordă punctajele pe baza Fişei de evaluare, aprobată în CA al I.S.J. Călărași, publicată pe site.*

**5 aprilie 2024**

▪ Afişarea pe pagina web a inspectoratului şcolar a listelor cu punctajele:

* cadrelor didactice înscrise la etapa de pretransfer consimțit între unitățile de învățământ, cu precizarea localităţii de domiciliu şi a unităţilor de învăţământ la care sunt titulare cadrele didactice care au depus cereri;
* listei cadrelor didactice angajate pe durata de viabilitate a postului/catedrei care au solicitat modificarea repartizării, cu precizarea informaţiilor prevăzute în art. 61 din Metodologie.

**8-9 aprilie 2024**

Înregistrarea la inspectoratul şcolar a contestaţiilor referitoare la punctajele acordate cadrelor didactice înscrise la etapa de pretransfer consimţit.

**10 aprilie 2024**

Soluţionarea în Consiliul de administraţie al I.S.J. Călărași a contestaţiilor referitoare la punctajele acordate cadrelor didactice înscrise la etapa de pretransfer consimţit; Afişarea punctajelor finale pe pagina de web a I.S.J. Călărași.

**4 - 11 aprilie 2024**

* Desfăşurarea inspecţiilor speciale la clasă, a probelor practice, a probelor orale de profil pentru pretransfer (*dacă este cazul, în funcţie de cerinţele postului*);
* Afişarea rezultatelor pe pagina web a inspectoratului şcolar.

**5 - 11 aprilie 2024**

Înregistrarea dosarelor de pretransfer la nivelul unităţilor de învăţământ pentru obținerea acordului de principiu.

* cadrele didactice care solicită pretransfer la unitățile de învățământ care au publicat posturi didactice/catedre vacante pentru obținerea acordului de principiu pentru pretransfer consimţit, precum şi la unităţile de învăţământ la care sunt titulare cadre didactice care au depus cereri de pretransfer, pentru obținerea acordului de principiu;
* cadrele didactice angajate cu contract individual de muncă pe durata de viabilitate a postului/catedrei, cărora nu li se poate constitui norma didactică de predare-învăţare-evaluare completă, conform deciziilor de repartizare pe post/catedră şi solicită modificarea repartizării, în vederea obţinerii acordului de principiu.

**12 aprilie 2024**

* Comisia de mobilitate constituită la nivelul unităţii înaintează consiliului de administraţie al unităţii de învăţământ un *Raport scris*, întocmit conform Anexei nr. 17 la Metodologie, care conține lista cadrelor didactice ierarhizate în vederea emiterii acordului de principiu pentru pretransfer consimţit/modificarea repartizării;
* Consiliul de administraţie al unităţii de învăţământ analizează solicitările depuse de cadrele didactice titulare şi comunică hotărârea cu privire la emiterea acordului de principiu pentru pretransfer consimţit.
* Directorul emite acordul de principiu pentru pretransfer consimţit /modificarea repartizării sau refuzul motivat şi îl comunică în scris solicitanţilor (Anexa nr. 17 la Metodologie);
* Directorul informează în scris inspectoratul şcolar situaţia soluţionării cererilor de obţinere a acordului de principiu pentru pretransfer consimţit/modificarea repartizării (Anexa nr.17 la Metodologie);
* Cadrele didactice care solicită pretransferul consimţit/modificarea repartizării anexează la dosarele înregistrate la I.S.J. Călărași acordurile de principiu, obţinute de la unităţile de învăţământ.

**15-16 aprilie 2024**

* Candidaţii depun la secretariatul I.S.J. Călărași contestaţiile (adresate Comisiei judeţene de mobilitate) cu privire la emiterea de către unităţile de învăţământ a acordului de principiu sau a refuzului pentru pretransfer consimţit/modificarea repartizării.
* Candidații angajați pe durata de viabilitate a postului didactic/catedrei depun la consiliile de administrație a unităților de învățământ contestațiile privind acordurile de principiu emise de unitățile de învățământ

**16-18 aprilie 2024**

* Soluţionarea la nivelul Comisiei judeţene de mobilitate a contestaţiilor cu privire la emiterea de către unităţile de învăţământ a acordului de principiu pentru pretransfer consimţit/modificarea repartizării;
* În situaţia în care comisia judeţeană de mobilitate a personalului didactic din învăţământul preuniversitar constată abateri de la prevederile Metodologiei, într-o unitate de învăţământ, preşedintele comisiei judeţene solicită în scris directorului unităţii de învăţământ respective revenirea asupra situaţiei şi reluarea procedurilor legale pentru corectarea erorilor constatate de inspectoratul şcolar.
* Directorii acestor unităţi de învăţământ emit noi acorduri de principiu, conform hotărârilor consiliilor de administraţie din unităţile de învăţământ respective, după reluarea procedurilor legale şi le comunică inspectoratului şcolar şi candidaţilor care au formulat contestaţii.

**19 și 22 aprilie 2024**

**Şedinţa de repartizare, organizată de inspectoratul şcolar soluţionează, în următoarea ordine:**

* cererile cadrelor didactice titulare, respectiv a cererilor cadrelor didactice debutante prevăzute la art. 24 alin. (4, 6) din Metodologie, rămase cu norma didactică incompletă, pentru completarea normei didactice, conform prevederilor Metodologiei;
* cererile cadrelor didactice titulare rămase cu restrângerea de activitate nesoluţionată, prin transfer sau detaşare în interesul învăţământului pentru restrângere de activitate nesoluţionată;
* cererilor cadrelor didactice angajate pe durata de viabilitate a postului didactic/catedrei rămase cu norma didactică incompletă, pentru completarea normei didactice, conform prevederilor Metodologiei;
* cererile de pretransfer consimțit /pretransfer la cerere între unitățile de învățământ sau prin schimb de posturi;
* cererile privind modificarea repartizării cadrelor didactice angajate pe durata de viabilitate a postului didactic/catedrei sau prin schimb de posturi.

**22-23 aprilie 2024**

Înregistrarea contestaţiilor la ISJ Călărași cu privire la modul de soluţionare în şedinţa de repartizare a cererilor de pretransfer consimţit între unităţile de învăţământ /pretransfer la cerere/ schimb de posturi / modificarea repartizării.

**24 aprilie 2024**

Soluţionarea în CA al I.S.J. Călărași a contestaţiilor cu privire la modul de soluţionare în şedinţa de repartizare a cererilor de pretransfer consimţit între unităţile de învăţământ / schimb de posturi / modificarea repartizării.

**25-30 aprilie 2024**

Emiterea şi comunicarea deciziilor de repartizare pentru pretransfer consimţit/pretransfer la cerere între unităţile de învăţământ, pretransfer prin schimb de posturi, modificarea repartizării personalului didactic angajat pe durata de viabilitate a postului, cu respectarea prevederilor art. 5 alin (5) din Metodologie.

**Președinte Comisie județeană de mobilitate,**

**Inspector școlar general adjunct,**

**Prof. Călin Nicușor**

**Inspectori școlari pentru managementul resurselor umane,**

**Prof. Cârjilă Daniel**

**Prof. Butoi Adriana**